laion/Wikipedia-Exotic huggingface dataset:
אוקיי בומר

"אוקיי בוּמר" (מאנגלית: OK Boomer) הוא ביטוי אינטרנטי ומם הנאמר לעיתים קרובות על ידי בני נוער וצעירים לצורך לעג כלפי אמירות או גישות המיוחסות לדור הבייבי בום ומשמש גם כביטוי גנאי לזקנים ומתייג אותם כטיפוסים אנכרוניסטיים, בעיקר ביחס לעמדות שמרניות. עם זאת, לאחרונה נעשה בו שימוש ולעג גם בלי קשר לגיל. הביטוי משך תשומת לב נרחבת לראשונה בסרטון באפליקציית טיקטוק בנובמבר 2019 בתגובה לגבר מבוגר, אף על פי שהביטוי נטבע שנים לפני כן. הביטוי פשט במהלך שנת 2019, נחל פופולריות רבה במהרה בקרב צעירים, ונושא בחובו פער בין-דורי. הוא קנה את פרסומו באותה שנה בעקבות סרטון תגובה ברשת הטיקטוק לאדם מבוגר שטען כי דור המילניום סובל מתסמונת פיטר פן. נכון ליולי 2020, סרטוני טיקטוק עם האשטאג OkBoomer# זכו ליותר מ-3.4 מיליארד צפיות. המונח הפך למם בולט ונעשה בו שימוש מסחרי לפרסום ולמכירת טובין. מבקרי הביטוי טוענים כי הוא גילני. בדרך כלל נעשה בו שימוש כלפי אנשים שמכחישים את שינוי האקלים או מתנגדים לערכי הדור הצעיר. נעשה שימוש רחב בביטוי גם באופן מסחרי. הביטוי "OK Boomer" הופיע לראשונה בתגובה ברשת החברתית רדיט ב-29 בינואר 2009, והופיע באתר הפורומים 4chan בשנת 2015. הביטוי צבר פופולריות רבה בשנת 2019 כתגובה ל"התלהמות" של מבוגר ברשת החברתית טיקטוק, שבה חזר על משפטים של פרשנים שמרנים. הוא טען ש"בני דור המילניום ודור ה-Z סובלים מתסמונת פיטר פן [...] הם לעולם לא רוצים לגדול ו[הם] חושבים שהאידיאלים האוטופיים שיש להם בצעירותם איכשהו יתורגמו לבגרות". אלפי צופים השיבו בביטוי "OK boomer". מדיה וקבצים בנושא אוקיי בומר בוויקישיתוף הניו יורק טיימס, "אוקיי בומר": מלחמת הדורות החלה, באתר הארץ, 31 באוקטובר 2019 מייקי לוי‏, "אוקיי בומר": המשפט שהפך לבלתי נפרד מבני הנוער ומשגע את המבוגרים, באתר וואלה, 19 בנובמבר 2019 #okboomer (באנגלית) הגר בוחבוט , "אוקיי בומר": נקמתם של המילניאלז, ynet‏, 27 בנובמבר 2019 "אוקי בומר": מלחמת הדורות החלה, באתר הארץ, 31 באוקטובר 2019 Lorenz, Taylor (2019-10-29). "'OK Boomer' Marks the End of Friendly Generational Relations". The New York Times (באנגלית אמריקאית). ISSN 0362-4331. נבדק ב-2021-09-29. Kalhan RosenblattKalhan Rosenblatt is a reporter covering youth, internet culture for NBC News, based in New York, Teens use 'OK boomer' to fire back at older generations' criticisms, NBC News (באנגלית) "Companies Try To Trademark 'Ok, Boomer' Expression". NPR.org (באנגלית). נבדק ב-2021-09-29. Felipe Hoffa, “OK Boomer” escalated quickly — a reddit+BigQuery report, Medium, ‏2019-12-03 (באנגלית) Chlöe Swarbrick explains what 'OK boomer' means, Stuff, ‏2019-11-05 (באנגלית) Joshua Bote, Why are Gen Z and millennials calling out boomers on TikTok? 'OK, boomer,' explained, USA TODAY (באנגלית אמריקאית) ערך זה הוא קצרמר בנושא סוציולוגיה ובנושא בלשנות. אתם מוזמנים לתרום לוויקיפדיה ולהרחיב אותו.
אדי ג'ונסון (כדורסלן, 1955)

אדוארד לי "אדי" ג'ונסון הבן (באנגלית: .Edward Lee "Eddie" Johnson Jr; ‏24 בפברואר 1955 – 26 באוקטובר 2020) היה כדורסלן אמריקאי, אשר שיחק בליגת ה-NBA בין השנים 1977–1987. לאורך הקריירה השתתף פעמיים במשחק האולסטאר של ה-NBA, ורשם ממוצעים כוללים של 15.1 נקודות, 5.1 אסיסטים, 2.3 ריבאונדים ו-1.1 חטיפות למשחק. נודע בכינוי "אדי המהיר" ("Fast Eddie"). אחיו הצעיר, פרנק ג'ונסון, שיחק ב-NBA בין השנים 1981–1994, ואימן את פיניקס סאנס בין 2002–2004. בשנת 1987 הושעה על ידי הליגה לצמיתות בשל צריכה מתמשכת של קוקאין. בשנת 2006 נעצר בגין פריצה לבית פרטי והתעללות מינית בילדה בת 8. בשנת 2008 נשפט למאסר עולם, ומאז ועד לפטירתו ב-2020 הוא ריצה את עונשו ב"בית סוהר סנטה רוזה" שבצפון פלורידה. ג'ונסון נולד בעיר אוקאלה שבפלורידה, ובין השנים 1973–1977 למד באוניברסיטת אובורן לצד מייק מיטשל. לאורך 4 עונותיו בקבוצת הכדורסל של האוניברסיטה קלע 19.5 נקודות ומסר 4.9 אסיסטים בממוצע למשחק. בדראפט ה-NBA‏ 1977 נלקח ג'ונסון על ידי אטלנטה הוקס בבחירה ה-49 (סיבוב שלישי). החל מעונתו השנייה באטלנטה שימש כשחקן חמישייה קבוע, ובשנים הבאות היה אחד השחקנים המובילים של הקבוצה לצדם של ג'ון דרו, דן ראונדפילד וטרי רולינס. בעונות 1980 ו-1981 רשם ממוצעים של 18.8 נקודות ו-5.0 אסיסטים למשחק, ובשתיהן נבחר לפתוח במשחק האולסטאר של ה-NBA עבור "נבחרת המזרח". ב-6 מתוך 8 עונותיו המלאות עם ההוקס העפילה הקבוצה לשלב הפלייאוף, אולם באף אחת מהן לא צלחה את הסיבוב השני. בפברואר 1986 הועבר ג'ונסון בטרייד לקליבלנד קאבלירס בתמורה לג'וני דייוויס. במרץ 1987 חתם על חוזה עד לסיום עונת 1986/1987 בסיאטל סופרסוניקס, עמה העפיל לגמר האזור המערבי. לאורך הקריירה הושעה מספר פעמים על ידי ליגת ה-NBA בגין שימוש בקוקאין, ובשנת 1986 אף התאשפז במכון גמילה מסמים. בשנת 1987 הושעה מהליגה לצמיתות לאחר שלא עמד בדרישות מכון הגמילה. לאחר פרישתו ממשחק נעצר והורשע ג'ונסון בגין עשרות פשעים שונים, כולל מקרי פריצה, שוד, גנבה ותקיפת שוטר. עד שנת 2006 נאסר בבתי סוהר בפלורידה בחמישה מקרים שונים, ותיקו הפלילי כלל מעל ל-100 מעצרים. בשנת 2006 נעצר בגין פריצה לבית פרטי והתעללות מינית בילדה בת 8 אשר שהתה בבית. בשנת 2008 נשפט למאסר עולם, ומאז הוא מרצה את עונשו ב"בית סוהר סנטה רוזה" שבצפון פלורידה. ב-26 באוקטובר 2020 נפטר ג'ונסון, בגיל 65. מדיה וקבצים בנושא אדי ג'ונסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של ג'ונסון ב-NBA, באתר basketball-reference.com ג'ונסון מושעה מה-NBA בגין שימוש בסמים, באתר orlandosentinel.com,‏ 6 בדצמבר 1987 אדי ג'ונסון, באתר crimemuseum.org סטטיסטיקות המכללות של ג'ונסון, באתר sports-reference.com רשימת הנבחרים בדראפט 1977, באתר basketball-reference.com חמישה עשר כוכבי NBA עם סיפורים מדכאים, באתר thesportster.com,‏ 30 בספטמבר 2017 אנטומיה של התפרקות, באתר USA Today,‏ 18 בנובמבר 2006 ההודעה על פטירתו של ג'ונסון, באתר Associated Press,‏ 4 בנובמבר 2020
הטבח בפוסטאוואם

הטבח בפּוּסְטַאוַואם (בהונגרית: A pusztavámi tömeggyilkosság) התרחש ב־16 באוקטובר 1944, במהלכו ירתה יחידת וואפן אס. אס. בכל אנשי פלוגת שירות העבודה (שירות של עבודות כפייה במסגרת הצבא ההונגרי) שהייתה מורכבת מרופאים, רוקחים ומהנדסים הונגרים-יהודים. הפלוגה הוקמה במקור ביולשבה (כיום כפר בדרום מזרח סלובקיה) והועברה לפוסטאוואם. מספר הקורבנות היה 199, לפי מקורות אחרים 216. פוסטאוואם הוא כפר בצפון מערב הונגריה בן כ-2,500 תושבים, קרוב לדנובה ולגבול עם סלובקיה. חלק ניכר מתושביו היו גרמנים אתנים ילידי ואזרחי הונגריה. פלוגת שירות העבודה הוצבה בכפר פוסטאוואם, כאשר ב־15 באוקטובר 1944 ניתנה פקודה לצבא ההונגרי על ידי עוצר הונגריה מיקלוש הורטי להשעות את הלחימה בכוחות הסובייטים, חברי פלוגת שירות העבודה פירשו את המצב כסיום המלחמה וחגגו את האירוע. אולם בסופו של אותו יום, פרנץ סלשי ראש מפלגת צלב החץ (המפלגה הפשיסטית-נאצית ההונגרית) הדיח את הורטי ותפס את השלטון במדינה בעזרת גרמניה. השתתפותה של הונגריה במלחמת העולם השנייה נמשכה. במצב שהשתנה, חלק מאנשי היחידה החליטו לברוח בהסכמתו שבשתיקה של סגן לאסלו תרמן, מפקד היחידה. התושבים המקומיים (שבחלקם היו כאמור ממוצא אתני גרמני ודיברו גם גרמנית) שצידדו בגרמנים דיווחו ליחידת הוואפן אס. אס. בסקשפהרוואר כי פרץ "מרד יהודי" בכפר. בבוקר שלמחרת, ב-16 באוקטובר, יצאה פלוגת וואפן אס. אס. לפוסטאוואם. מפקדו הקים בית משפט שדה צבאי, ואחרי כעשר דקות של "משפט" הכריז על היהודים חברי היחידה כאשמים בגין "מרד" וגזר על כולם עונש מוות. על אף מחאתו של תרמן, היהודים המורשעים הועברו במשאיות למכרה חול סמוך, שם הופשטו מבגדיהם ונורו למוות. בגדיהם חולקו בין האוכלוסייה המקומית. הגופות נקברו יומיים לאחר מכן על ידי יחידה אוקראינית. המקורות השונים ציינו את מספר הקורבנות: ברשימה אחת מופיעים 199 שמות, בעוד שמקור אחר דיווח על 216 נרצחים. הקורבנות הוצאו מהקבר בשנת 1947 והובאו למנוחת עולמים בבית הקברות היהודי ברחוב קוזמה בבודפשט. הטבח נחקר על ידי הז'נדרמריה כבר באוקטובר 1944, אך התיק נסגר על ידה בטענה שהמבצעים היו אנשי הצבא הגרמני. בשנת 1946 נפתח הליך בעניין הטבח ההמוני ב"בית המשפט של העם" שהוקם בהונגריה אחרי המלחמה לצורך הבאתם לדין של פושעי מלחמה. במסגרת תביעה זו הורשעו ארבעה אנשי הפולקסבונד (הפולקסבונד (בגרמנית: Volksbund), בשמו המלא Volksbund der Deutschen in Ungarn, כלומר "התאחדות עממית של הגרמנים ההונגרים" שהיה ארגון של המיעוט הגרמני בהונגריה, שנוסד בשנת 1938)). הארבעה נכחו בהוצאות להורג, רך לא היה ברור אם הם היו מעורבים בטבח עצמו. בזמן המשפט כל הארבעה כבר הצליחו לברוח מהונגריה. גם נגד סגן תרמן הוגש כתב אישום, אך בסופו של דבר זוכה לאחר שהתברר כי לא היה לו כל תפקיד בטבח. נגד חיילי הוואפן אס. אס. עצמם לא נפתח תיק. המרכז לחקר קונפליקטים חברתיים. Pusztavám, 1944. október 16.. Társadalmi Konfliktusok Kutatóközpont לזכר הנרצחים בפוסטאוואם ב-16 באוקטובר 1944 Dr. Gáborján Katalin: In Memoriam: A Pusztavámon 1944. október 16-án kivégzett mártírok emlékére. Gyógyszerészet רנדולף בראהאם:האנציקלופדיה הגאוגרפית של שואת יהדות הונגריה.Randolph L. Braham: Pusztavám. A magyarországi holokauszt földrajzi enciklopédiája, Könyvkiadó בניגוד לכתבי התביעה. Kovalcsik Katalin és Zsohár Melinda: A vádakkal ellentétben. Fejér Megyei Hírlap רצח המוני. שירות העבודה ההונגרי במלחמת העולם השנייה (אורכב 23.10.2014 בארכיון Wayback Machine). Tömegmészárlások – 1944. október. A magyarországi munkaszolgálat a második világháború alatt
במיטה עם מדונה

Madonna: Truth or Dare (בעברית: במיטה עם מדונה; ידוע מחוץ לצפון אמריקה כ-"In Bed with Madonna") הוא סרט תיעודי-בדיוני על חייה של הזמרת-יוצרת האמריקאית מדונה, במהלך סיבוב ההופעות "Blond Ambition World Tour". הסרט זכה להצלחה רבה כאשר גרף 29 מיליון דולר, מה שהופך אותו לסרט הדוקומנטרי המצליח ביותר אי פעם (עד הסרט "באולינג לקולומביין" שיצא בשנת 2002) ואף הוקרן בפסטיבל הקולנוע בקאן. בעקבות הצלחת הסרט הוציאה מדונה בשנת 2005 את הסרט תיעודי השני שלה "אני הולכת לספר לכם סוד", שצולם ובוים באופן דומה לזה של הסרט הראשון והיה מבוסס גם על סיבוב הופעות. הסרט זכה לביקורות חיוביות כאשר באתר Rotten Tomatoes הוא קיבל ציון של 86 נקודות מתוך 100 בהתבסס על 28 ביקורות אם כי היא קיבלה מועמדות לפרס פטל הזהב בקטגוריית "השחקנית הגרועה ביותר". הסרט נפתח יום אחרי המופע האחרון של סיבוב ההופעות עליו מבוסס הסרט. לאחר מכן הסרט חוזר אחורה בזמן אל המופע הראשון ביפן שם מדונה מתקלת בקשיים טכנית עקב מזג האוויר ומבינה שאולי זה לא היה רעיון נכון לעשות את המופע בזמן הגשום ביותר ביפן. מדונה נכנסת לדיכאון אך מתנחמת בעובדה שתעלה את המופע בצפון אמריקה כפי שקיוותה אך גם בצפון אמריקה מדונה נתקלת בקשיים כאשר היא סובלת מבעיות בקולה. הקשיים ממשיכים גם בטורונטו שם מדונה מקבלת ידיעה כי קציני משטרה מאיימים לעצור אותה אם תבצע את סצנת האוננות אותה ביצעה בשיר Like a Virgin מדונה מסרבת להוריד סצנה זו מהמופע אף על פי שהיא מוכנה לסכן את עצמה. בסופו של דבר התברר כי אלו היו איומי שווא ומשטרת קנדה הודיעה בתקשורת כי היא לא מתכוונת לעצור את מדונה. ככל שההופעות ממשיכות מדונה סובלת מבעיות בגרון והיא נאלצת לבצע סדרה של בדיקות בחדר המלון שלה. כתוצאה מכך היא נאלצת לבטל חלק מההופעות ובהוראת הרופא שלה היא מונחית שלא לדבר בכלל והיא נאלצת להתבודד בחדר המלון שלה בניו יורק שרק העוזרת האישית שלה משמשת כאיש הקשר שלה עם העולם החיצון. אך בסופו של דבר מתחיל החלק האירופאי של סיבוב ההופעות והמצב רוח של מדונה והרקדנים שלה מתרומם. Madonna: Truth or Dare הוא אלבום וידאו של הזמרת-יוצרת האמריקאית מדונה. אלבום הווידאו יצא לאור ב-9 באוקטובר 1991, על ידי לייב הום וידאו. בגרסה המקורית של אלבום הווידאו נכללות 27 רצועות בסך הכל. בגרסת VHS שיצאה בארצות הברית, נכללות שתי רצועות נוספות. אתר האינטרנט הרשמי של במיטה עם מדונה "במיטה עם מדונה", במסד הנתונים הקולנועיים IMDb (באנגלית) "במיטה עם מדונה", באתר נטפליקס "במיטה עם מדונה", באתר AllMovie (באנגלית) "במיטה עם מדונה", באתר Rotten Tomatoes (באנגלית) "במיטה עם מדונה", באתר Box Office Mojo (באנגלית) "במיטה עם מדונה", במסד הנתונים הקולנועיים KinoPoisk (ברוסית) Madonna - Truth Or Dare, Discogs (באנגלית) Madonna:Truth or Dare (Media notes). Madonna. LIVE Entertainment. 1991. 68976. Madonna:Truth or Dare (Media notes). Madonna. LIVE Entertainment. 1991. 69021. "British video certifications – Madonna". British Phonographic Industry. Retrieved September 4, 2013. Select videos in the Format field. Type Madonna in the "Search BPI Awards" field and then press Enter. Datenbank: BVMI, www.musikindustrie.de
קיסומו

קיסומו (באנגלית: Kisumu) היא העיר השלישית בגודלה בקניה אחרי ניירובי ומומבסה. והעיר השנייה בגודלה אחרי קמפלה באגן אגם ויקטוריה. בגבול העיר יש מעט יותר מ-600,000 תושבים. מלבד זה שהיא עיר פוליטית חשובה, זהו אחד ממרכזי התעשייה והמסחר המובילים בקניה. זוהי גם עיר אינטלקטואלית עם הרבה תיירים ונוף יפה. מבחינה תרבותית, קיסומו משמש כמרכזם של אנשי הלואו של מזרח אפריקה. קיסומו ממוקמת במרחק קצר מדרום לקו המשווה. היא נמצאת כ-239 קילומטר מבירת קניה, ניירובי. הטמפרטורה הממוצעת היא 24 מעלות צלזיוס. החודש הכי חם הוא פברואר (27 מעלות צלזיוס). החודש הכי קר הוא מאי (21 מעלות צלזיוס). כמות המשקעים הממוצעת היא 1,991 מילימטרים בשנה. חודש אפריל הוא החודש שיש בו הכי הרבה גשם (301 מ"מ גשם), וחודש פברואר הוא החודש שיש בו הכי פחות גשם (6 מ"מ גשם). העיר ממוקמת ליד הכבישים A1‏, B1‏, C27 ו-C34. בנוסף, בעיר פועל נמל התעופה הבין-לאומי קיסומו (אנ'). ארצות הברית בולדר, קולורדו, ארצות הברית מדיה וקבצים בנושא קיסומו בוויקישיתוף אתר האינטרנט הרשמי של קיסומו קיסומו, באתר אנציקלופדיה בריטניקה (באנגלית) "List of elected Governors in August 8th Election" (PDF). Capital FM Kenya. נבדק ב-6 בפברואר 2018. {{cite web}}: (עזרה) Kenya: Provinces, Major Cities, Municipalities, Towns & Urban Centers – Population Statistics, Maps, Charts, Weather and Web Information, citypopulation.info "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month – TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) קיסומו, באתר מפות Google (ב־) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
ממותה דרום אפריקנית

ממותה דרום אפריקנית (שם מדעי: Mammuthus subplanifrons) היא מין של ממותה ממשפחת הפיליים, שהייתה העתיקה מכל הממותות. המאובנים שלה נמצאו בדרום אפריקה, אך גם באתיופיה, קניה ועוד מדינות במזרח אפריקה. היא התקיימה בתחילת הפליוקן, לפני חמישה מיליון שנה. זו הייתה אחת משתי ממותות ממוצא אפריקני לצד הממותה האפריקנית. היא הוגדרה בשנת 1928 בידי החוקר הנרי אוסבורן. הגובה של ממותה זו בכתפיה הגיע ל-3.68 מטרים ומשקלה הגיע לתשעה טון, ואולי אף מעט יותר. במבנה שלה הזכירה פיל מודרני, אך הייתה קרובה לממותות, כגון הממותה האפריקנית והממותה הקולומביאנית, והכילה חלק ממאפייני הממותות כמו החטים המעוקלים והכפופים מעט. לא ידוע איך חיה ממותה זו, אך ככל הנראה רעתה בחבורות סביב הסוואנות הקדומות, בהם רעו פרסתנים וטורפים כמו שנחרבים וצבועים. מדיה וקבצים בנושא ממותה דרום אפריקנית בוויקישיתוף ממותה דרום אפריקנית, באתר האנציקלופדיה של החיים (באנגלית)
מילוטין איבקוביץ'

מילוטין איבקוביץ' (בסרבית: Milutin Ivković;‏ 3 במרץ 1906 – 23 במרץ 1943) היה כדורגלן יוגוסלבי, ששיחק בעמדת המגן ימני. שיחק באולימפיאדת 1928 ובמונדיאל 1930. לאחר פרישתו מקריירת משחק, נהיה איבקוביץ' לפעיל פוליטי קומוניסטי. במהלך מלחמת העולם השנייה נהרג על ידי הנאצים ביאיינצי (מקום ליד העיר בלגרד). איבקוביץ' נולד ב-3 במרץ 1906 בעיר בלגרד שבסרביה של היום. הוא החל לשחק כדורגל בקבוצת הנוער של SK יוגוסלביה, ומשם נהיה לשחקן בכיר בקבוצה ששיחק באופן קבוע בין השנים 1922–1929. בסך הכל ערך ב-SK יוגוסלביה 235 הופעות, ולקראת סוף הקריירה שלו עבר לקבוצה אחרת בבלגרד, הפעם ל-BASK בלגרד. בנבחרת יוגוסלביה ערך איבקוביץ' 39 הופעות בין השנים 1925–1934. את הופעת הבכורה שלו עשה ב-28 באוקטובר 1925 נגד צ'כוסלובקיה, להם הובסו בתוצאה 7–0. איבקוביץ' שיחק עבור הנבחרת באולימפיאדת 1928, שנערכה באמסטרדם, וגם במונדיאל 1930, המונדיאל הראשון בהיסטוריה, שבסופו נבחר להיות בנבחרת המצטיינת של הטורניר לצד הבלם האורוגוואי חוסה נסאסי. את משחקו האחרון בנבחרת עשה ב-16 בדצמבר 1934 נגד צרפת, להם הפסידו 3–2. לאחר פרישתו מקריירת משחק סיים איבקוביץ' בשנת 1934 את לימודיו בפקולטה לרפואה באוניברסיטת בלגרד, ולאחר שסיים את שירותו הצבאי, התחיל לעבוד ברפואה. איבקוביץ' הצטרף לתנועה הפרוגרסיבית והיה ממובילי החרם על קיום המשחקים האולימפיים בברלין. בזמן מלחמת העולם השנייה הוא שיתף פעולה עם הפרטיזנים היוגוסלביים בשביל למנוע את כיבוש יוגוסלביה, וכתוצאה מכך נעצר והועמד לדין על ידי הנאצים. ב-23 במאי 1943 נורה למוות על ידי הנאצים עקב פעולותיו הקומוניסטיות. בשנת 1951 הקימה התאחדות הכדורגל בסרביה באצטדיונים פרטיזן בלגרד ובמגרש המשחקים לשעבר של SK יוגוסלביה לוחות הנושאים את שמו. בנוסף לכך גם הוקמה באותו אזור אנדרטה לזכרו. הסרט סרבי שיצא בשנת 2014 בשם "נראה אותך במונטווידאו" מדבר על הנבחרת היוגוסלבית במונדיאל 1930. דמותו של איבקוביץ' שוחקה על ידי ויקטור סאביץ'. מדיה וקבצים בנושא מילוטין איבקוביץ' בוויקישיתוף מילוטין איבקוביץ', באתר Transfermarkt מילוטין איבקוביץ', באתר National Football Teams מילוטין איבקוביץ', באתר FootballDatabase.eu
קורפוס המילואים הראשון (בוואריה)

קורפוס המילואים הבווארי הראשון (בגרמנית: I. Königlich Bayerisches Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס הבווארי ה-1. כמפקדו הראשון מונה קרל פון פאסבנדר, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הקורפוס נטל חלק בקרב לורן, ובאוקטובר 1914 הועבר צפונה, שם נטל חלק בקרב אראס. בקיץ 1915 הצליח הקורפוס לבלום את הארמייה העשירית הצרפתית בקרב ארטואה השני, ובקיץ 1916 נטל חלק בקרב על הסום. באביב 1917 ניהל הגנה מוצלחת ברכס וימי כנגד הבריטים במהלך קרב אראס, ובאביב 1918 ניהל מתקפה כושלת באזור אראס במסגרת מתקפת האביב. לאחר מכן לחם הקורפוס נגד מתקפת מאה הימים של בעלות הברית, ועם סיום המלחמה פורק הקורפוס. קרל פון פאסבנדר (2 באוגוסט 1914–8 בנובמבר 1918) פאול פון קנויסל (8 בנובמבר 1918–סוף נובמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
אלברט פון שוך

אלברט פון שוך (בגרמנית: Albert von Schoch;‏ 23 ביולי 1860 – 8 במרץ 1943) היה גנרל גרמני, שפיקד על כוחות במהלך מלחמת העולם הראשונה. פון שוך נולד ב-23 ביולי 1860 במינכן, לקרל וילהלם שוך שהיה אוברסט במטכ"ל הבווארי ולמריה היינה היימן מנירנברג. סבו יוהאן ארהרד שוך היה מנהל מנזר שטינגינגן, ואילו הסבא רבא שלו היה יוהאן פליקס שוך, שהיה מהפכן שווייצרי שנידון למוות. אחיו גוסטב, אמיל וקרל היו אף הם גנרלים בצבא הקיסרות הגרמנית. ב-1879 התגייס לצבא הבווארי ומילא בו תפקידי פיקוד ומטה, ובשנת 1904 הוא מונה למפקד גדוד ברגימנט הרגלים הבווארי ה-11 (פון דר טאן). בשנת 1909 הוא הועלה לדרגת אוברסט, ומונה למפקד רגימנט הרגלים הבווארי ה-3 (קרל, נסיך בוואריה). עבור שירותיו הוענק לו עיטור מסדר הכתר של בוואריה, והוענק לו תואר האצולה פון שוך. בשנת 1911 הוא ירש את אחיו קרל כמנהל האקדמיה למלחמה, ובשנת 1912 הוא הועלה לדרגת גנרל מיור, ומונה למפקד חטיבת הרגלים הבווארית ה-3 באאוגסבורג. בשנת 1913 הוא הועלה לדרגת גנרל לויטננט ומונה למפקד הדיוויזיה הבווארית ה-1. עם פרוץ מלחמת העולם הראשונה היה פון שוך מפקד הדיוויזיה הבווארית ה-1, אשר נערכה בחזית המערבית כחלק מהקורפוס הבווארי הראשון במסגרת הארמייה השישית אשר חייליה גויסו בעיקר מבוואריה, והייתה תחת פיקוד רופרכט, נסיך הכתר מבוואריה. בשנת 1915 הועבר רגימנט מהדיוויזיה לקורפוס האלפיני, אשר נשלח לחזית האיטלקית. הדיוויזיה לקחה חלק בקרב לורן, ולאחר מכן במלחמת החפירות באזור פיקרדי, פרון ואראס. הדיוויזיה השתתפה בקרב ורדן ובקרב על הסום, ובינואר 1917 הועלה פון שוך לדרגת גנרל חיל הרגלים ומונה למפקד הקורפוס ה-63 ברומניה, עליו פיקד עד סוף המלחמה. לאחר המלחמה פרש פון שוך מהצבא והתגורר במינכן, עד מותו ב-8 במרץ 1943. ליתר דיוק הפיקוד הכללי מס' 63 - Generalkommando zbV 63
ביצית שדופה

ביצית שדופה (באנגלית: Blighted ovum) הוא סוג של היריון בו למרות התפתחות שק היריון, לא מתפתח עובר או שהוא נספג ברחם בשלב מאוד מוקדם של ההתפתחות. היריון זה מסתיים בהכרח בהפלה טבעית. בהיריון תקין, ניתן להבחין באמצעות בדיקת אולטרה סאונד להיריון, בשק היריון לאחר כ-5 שבועות ובעובר, לאחר כ-6 שבועות מעת הווסת האחרונה. במצב של ביצית שדופה, ניתן יהיה לראות באותן נקודות זמן שק היריון, אך ללא שק חלמון וללא עובר. בשלב מוקדם, כאשר שק ההיריון קטן מדי, לא ניתן להבחין האם מתפתחים בו שק חלמון ועובר. לכן, אבחון ודאי של ביצית שדופה יכול להיעשות רק לאחר ששק ההיריון מגיע לגודל כזה שניתן לראות בבירור שהוא ריק. כיוון שבדרך כלל ההורמון hCG ממשיך להיות מופרש גם במצב של ביצית שדופה, השליה ושק היריון ממשיכים להתפתח ללא עובר. כיוון שהורמון זה מהווה אינדיקציה לקיום היריון בשלביו הראשונים, עלייתו עלולה להטעות נשים שסבורות שההיריון תקין. לעיתים הגוף אינו פולט את שק ההיריון בעצמו (מצב שמכונה "הפלה נדחית") ויש לבצע הפלה תרופתית או גרידה, אך ללא צורך באישור וועדה להפסקת הריון, אלא באישור רופא בלבד. הגורמים לאי התפתחות עובר לא תמיד יכולים להיות מאובחנים בצורה מדויקת בזמן ההפלה, אך הם זהים לשאר הגורמים להפלות טבעיות בשליש הראשון של ההיריון. למעלה ממחצית המקרים משויכים לבעיות כרומוזומליות של העובר וגורמים נוספים הם אנטומיים, כגון הפרעות במבנה הרחם, זיהומיים, הורמונליים, קרישיות מוגברת או עישון ושתיית אלכוהול וקפה בכמויות גדולות. במקרים של הפלות חוזרות, מופנות נשים למרפאת הפלות חוזרות בקופות החולים, שם מנסים לבדוק האם יש קשר בין ההפלות, ואם כן, מה הוא הגורם לכך. מדיה וקבצים בנושא ביצית שדופה בוויקישיתוף על פי מונחי האקדמיה מידע בדף היחידה להפלות חוזרות בבית החולים שיבא ברי קפלן, מאמר אורח‏, איך נראית ומרגישה הפלה טבעית?, באתר וואלה, 4 במרץ 2018 הפלה טבעית באתר בית החולים שיבא
איזור (תכנון ערים)

אִיזוּר או הפרדת שימושים (באנגלית: Zoning או: Single-Use Zoning) הוא תהליך חלוקת הקרקעות ברשות מקומית או עירייה על פי אזורים (לדוגמה: מגורים, תעשייה, משרדים, מסחר), שבהם ישנו שימוש בודד או הגבלות שונות לקרקע מסוימת. סוג האזור קובע אם ניתנת הרשאה לתכנון ופיתוח נתון, והפרדת שימושים עשויה לציין מגוון של שימושים עלילתיים על סף ותנאי שטח, גודלו וממדיו, כמו גם את צורת המבנים והבניינים, גובהם ומיקומם. מדובר בהיפוך של עירוב שימושי לקרקע – מדיניות תכנונית לשילוב כמה שימושים באותו המרחב, החל מרמת הבניין, דרך הבלוק העירוני והרחוב ועד רמת השכונה או האזור. הנחיות להפרדת שימושים נועדו להנחות צמיחה והתפתחות עירונית או אזורית על פי כללים מוגדרים. יש עדויות לכך שבוצעו סיווגים שונים לקרקעות החל מהעת העתיקה. עד למהפכה התעשייתית, רוב העבודות היו בבתים ולכן אזורי המגורים שימשו כמקומות העבודה, הייצור והסחר. במאה ה-18 וה-19, החל תהליך של מעבר מקומות העבודה למפעלים, יחד עם עלייה בצפיפות וזיהום. הדבר הוביל מעצבי מדיניות לשקול הפרדת שימושים, ובמדינות מתפתחות באירופה נאסר על תעשיות מזהמות במיוחד להיבנות במרכזי מגורים, וחלה עלייה ברגולציה. תכנון הערים ביקש לשפר את תנאי המחיה באמצעות מדיניות תכנונית של אזור, כך שהתעשייה המזהמת הורחקה מאזורי המגורים. המדיניות הפכה לרווחת בסוף המאה ה-19 והפכה לשיטת התכנון השלטת בעולם המערבי שלאחר מלחמת העולם השנייה, ובמקביל הלכה והתפתחה מגמת הפרבור. קיימות מספר קטגוריות באזורים אורבניים: מגורים, מגורים-מסחר, מסחר, תעשייה ואזורים פתוחים (כגון מגרשי ספורט ושדות תעופה). את אלו ניתן לחלק לקטגוריות נוספות, למשל סוגי שונים של אזורי מסחר – חנויות, משרדים; תעשייה – תעשייה כבדה, מחסנים (ניתן להטיל מגבלות על פליטת מזהמים, רעש וכו'); מגורים – ארעיים (בתי מלון, מוטלים) או קבועים (בתי מגורים). פעולות של אזור יכולות לכלול רגולציה של פעילויות המותרות במקום, סוג הבנייה המותרת (בתים פרטיים, רבי קומות), גובה הבניינים, צפיפותם, הנחיות ליצירת מקומות חנייה ועוד. תהליך האזור עושה שימוש בתכנון שימושי קרקע לצורכי תכנון ערים ואזורים. שטחי קרקע מחולקים על ידי רשויות לאזורים שבתוכם מותרים שימושים שונים. לפיכך הפרדת שימושים היא גם טכניקה של תכנון השימוש בקרקע בתור כלי לתכנון עירוני. המילה נגזרת מהפרקטיקה של "ייעוד שטח מסוים" כדי לערוך מיפוי המסדיר את השימוש, הצורה, העיצוב והתאימות של פיתוחו. מבחינה חוקית, תוכנית זו מיושמת בדרך כלל כחוק עזר בהליכים המתאימים. טענות בעד מדיניות של אזור עומדות על כך שתהליך זה שומר על האינטרסים השכונתיים, שומר על אופי השכונות (למשל, מניעת עלייה בצפיפות או הפיכת אזורי מגורים לאזורי מסחר), תוך מקסום הרווחה הכללית ושמירה על משאבים/מוסדות. הדבר אמור להגן על תושבי שכונות, שרשאים להחליט אם להקל בהגבלות ולהעניק פיצויים כשנדרש. מבקרי הגישה טוענים לפגיעה בהון החברתי, לריחוק מקומות עבודה וכתוצאה מכך לשהייה וזמן רב בדרכים, מאחר שיש לעבור מרחק רב על מנת להגיע למקומות – בין אם מדובר בעבודה או בילוי. עירוב שימושים science/zoning-geology, topic/zoning-code איזור, באתר אנציקלופדיה בריטניקה (באנגלית) אִזּוּר, באתר האקדמיה ללשון העברית עתליה רזניק, עירוב שימושים, מגזין שפת רחוב, 3 באוקטובר 2019 Karkkainen, Bradley C. (2018) "Zoning: A Reply to Critics," Florida State University Journal of Land Use and Environmental Law: Vol. 10 "על הפרדת שימושים", מאמר מאת ד"ר יואב לרמן באתר "עוד בלוג תל אביבי", 20 בינואר 2008
שלישיית איסטומין-שטרן-רוז

שלישיית איסטומין-שטרן-רוז (באנגלית: Istomin-Stern-Rose Trio) הייתה שלישיית פסנתר אמריקאית של הפסנתרן יוג'ין איסטומין, הכנר אייזק שטרן והצ'לן ליאונרד רוז, שפעלה בשנים 1961–1984. הופעת הבכורה של השלישייה הייתה בספטמבר 1961 בפסטיבל המוזיקה הבינלאומי הראשון בישראל (הפסטיבל שנקרא לימים "פסטיבל ישראל"). השלישייה ערכה הקלטות רבות, בעיקר מיצירות בטהובן, ברהמס ושוברט והופיעה עם תזמורות מן הידועות בעולם, בעיקר תזמורת פילדלפיה, בניצוח יוג'ין אורמנדי. בשנת 1971 זכתה שלישיית איסטומין-שטרן-רוז בפרס הגראמי על הקלטת מחזור השלישיות המלא של בטהובן. שלישיית איסטומין-שטרן-רוז, באתר AllMusic (באנגלית) שלישיית איסטומין-שטרן-רוז, באתר Discogs (באנגלית) חנוך רון, נגינה צרופה, דבר, 24 באוגוסט 1973 ראו תצלום נוסף לפני ההופעה. "Rose, Leonard," in: David Ewen, Musicians since 1900: Performers in Concert and Opera, New York: Wilson, 1978, p. 689; "Stern, Isaac," The New York Times Biographical Service, vol. 32, New York: The New York Times, 2001, p. 1448. ראו ביקורת על אחת מהופעותיהם בפסטיבל: David Cairns, Festival: Israel, 1961, The Spectator, 21 September 1961, p. 18. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.